ArabovMK/tajik-wikipedia-corpus huggingface dataset:
Мунтахаби миллии футболи Ӯзбекистон

Тими миллии футболи Ӯзбекистон — дастаи миллӣ, намояндаи Ӯзбекистон дар бозиҳои байналмилалӣ ва мусобиқаҳои футбол. Ташкилоти идоракунанда — Ассотсиатсияи футболи Ӯзбекистон. Узви ФИФА ва КФО аз соли 1994, инчунин узви АФОМ. Яке аз қавитарин дастаи Осиёи. Фахри футболи Осиёи Миёна.
Хайр (бошгоҳи футбол, Ваҳдат)

Хайр — бошгоҳи футболи тоҷик аз шаҳри Ваҳдат. Соли 2009 таъсис ёфтааст. Дар мавсими соли 2014 бошгоҳ муовини чемпиони Чемпионати Тоҷикистон шуд. Таърих Бошгоҳи футболи "Хайр" на дертар аз соли 2004 бо номи "Ваҳдат" таъсис ёфтааст. Соли 2006 бо номи "Ҷавонӣ" ҳунарнамоӣ кард, вале баъдан боз бо номи "Ваҳдат" маъруф шуд. Дар миёнаҳои мавсими соли 2008 он ба шарафи соҳиби худ, соҳибкор Қутбиддин Хайров номи нав гирифт - Хайр. Солҳои 2004-2009 ин бошгоҳ дар Лигаи якуми Тоҷикистон бозӣ кардааст. Дар мавсимҳои аввал ӯ дар миёнаи мусобиқа буд: дар соли 2008 ҷои чорум ва дар соли 2009 - дуюм. Дар мавсими соли 2010 ин бошгоҳ барои ширкат дар чемпионати кишвар ба Федератсияи футболи Тоҷикистон ариза пешниҳод карда буд. Федератсия дархостро қабул кард ва "Хайр Ваҳдат" фаъолияташро дар Лигаи олӣ оғоз кард. Тими дебютӣ ҷои чорумро (байни 9 нафар) ишғол кард. Дар мавсими соли 2011 "Хайр" панҷум ва дар соли 2012 боз мақоми чорумро касб карда, натиҷаи беҳтаринашро дар он вақт такрор кард 1. Дар мавсими соли 2013 "Хайр" чанд футболбози ботаҷрибаи маҳаллӣ ва ҳамчунин аз Эронро ба даст овард ва даста барандаи медали биринҷии чемпионати Тоҷикистон гардид. Дар поёни соли 2014 "Хайр" унвони муовини чемпиони Тоҷикистонро ба даст овард. Дар ду мавсими оянда бошгоҳ дар ҷои панҷум қарор гирифт. Иштирок дар мусобиқаҳои байналмилалӣ Ин бошгоҳ пас аз ба даст овардани медалҳои нуқраи қаҳрамонии Тоҷикистон дар мавсими соли 2014 барои аввалин бор имкони ширкат дар Ҷоми -2015 шуд. Дар сабқати интихобӣ барои дарёфти роҳхат ба марҳилаи гурӯҳии Ҷоми АФК "Хайр" танҳо ба даври дувуми сабқати интихобӣ роҳ ёфт ва баромади худро анҷом дод. Муваффақиятҳо Мураббиён.
Дастгир намудан

Дастгир намудан — яке аз падидаҳои ҳуқуқи ҷиноӣ буда, дар қонунҳо муқаррар карда мешавад, ки ба мақсади муайян кардани масъалаи ба ҷиноят дахлдор будани шахси гумонбаршуда ва масъалаи ҳамчун чораи пешгирӣ ба ҳабс гирифтани шахсе, ки дастгир шудааст, тартиби ба муддати кӯтоҳ дастгир карда шудани шахсони ба ҷиноят гумонбаршударо пешбинӣ мекунад. Аммо ин падида дар меъёрҳои ҳуқуқи конститутсионӣ нисбат ба шахсони алоҳида, ки онҳо имтиёзҳои махсусро истифода мебаранд, бо чунин тарз ифода ёфтааст: масалан, дар Қонуни конститутсионии Ҷумҳурии Тоҷикисгон "Дар бораи вазъи ҳуқуқии узви Маҷлиси миллӣ ва вакилн Маҷлиси намояндагони Маҷлиси Олии Ҷумҳурии Тоҷикистон" муқаррар гардидааст, ки узви Маҷлиси миллӣ ва вакили Маҷлиси намояндагон ҳуқуқи дахлнопазирӣ дорад, ӯро ҳабс кардан, дасггир кардан, маҷбурӣ овардан, кофтуков кардан мумкин нест, ба истиснои дастгир шуданаш дар ҷои содир намудани ҷиноят. Узви Маҷлиси миллӣ ва вакили Маҷлиси намояндагон ҳамчунин мавриди кофтукови шахсӣ (азназаргузаронӣ) қарор дода намешавад, ба истиснои ҳолатҳое, ки қонун барои амнияти дигарон муқаррар намуда аст.. низ Ҳуқуқэҷодкунӣ.
Дастархон

Дастархон суфра, ки дар рӯи он таом мехӯранд, моида, дасторхон, хон: дастархон андохтан, дастархон паҳн кардан (густурдан) 2. маҷ. нону кулчаю қанд, қатламаю фатир ва ғ., ки занҳо бо худ ба тӯйу меҳмонӣ мебаранд.
Дастгираки Боло

Дастгираки Боло — деҳа дар ҷамоати деҳоти Ҳасан Ҳусейнови ноҳияи Ёвон. Аз Дастгираки Боло то маркази ҷамоат 4 км, то маркази ноҳия 9 км. Аҳолиаш 966 нафар, тоҷикон.
Дастгираки Поён

Дастгираки Поён — деҳа дар ҷамоати деҳоти Ҳасан Ҳусейнови ноҳияи Ёвон. Аз Дастгираки Поён то маркази ҷамоат 4 км, то маркази ноҳия 9 км. Аҳолиаш 2203 нафар, тоҷикон.
Дастгоҳ

Ин вожа якчанд маъноҳо дорад; Адабиёт Пайвандҳо Эзоҳ Дар асоси мақолаи Станок аз Википедияи русӣ ва китоби Фарҳанги тоҷикӣ навишта шудааст.
Дастгоҳи Маҷлиси Миллӣ

Дастгоҳи Маҷлиси Миллӣ – Маҷлиси миллии Ҷумҳурии Тоҷикистон бо мақсади таъмини хидматрасонии ҳуқуқӣ, коргузорй, ташкили таҳлилй, иттилоотӣ, молиявӣ, моддию техникӣ ва иҷтимоию маишии фаъолияти аъзои Маҷлиси миллӣ, Шӯрои Маҷлиси миллӣ, кумитаҳо ва комиссияҳои Маҷлиси миллӣ, Раиси Маҷлиси миллӣ ва муовинони он дастгоҳи худро таъсис медиҳад. Фаъолияти дастгоҳи Маҷлиси миллиро санадҳои қонунгузории Ҷумҳурии Тоҷикистон, Дастур ва Низомномаи Дастгоҳи Маҷлиси миллии Маҷлиси Олии Ҷумҳурии Тоҷикистон, ки аз ҷониби Раиси Маҷлиси миллӣ тасдиқ карда мешавад, танзим менамояд. Сохтор, рӯйхати вазифаҳои дастгоҳи Маҷлиси миллии Ҷумҳурии Тоҷикистон, инчунин хароҷоти нигахдонгги он аз ҷониби Маҷлиси миллӣ дар доираи сметаи хароҷоти Маҷлиси миллӣ тасдиқ карда мешавад. Роҳбари Дастгоҳи Маҷлиси миллӣ бо пешниҳоди раиси Маҷлиси миллӣ аз тарафи Маҷлиси миллй таъйин ва озод карда мешавад. Роҳбарии бевоситаи Дастгоҳро Раиси Маҷлиси миллӣ ба уҳда дорад.. низ.
Дастгоҳи иҷроияи Президенти Тоҷикистон

Дастгоҳи иҷроияи Президент — мақоми дохилии иҷроия буда, аз тарафи Президенти Ҷумҳурии Тоҷикистон таъсис дода мешавад (банди 10 моддаи 69 Конститутсия). Вазъи ҳуқуқии дасггоҳи иҷроияи Президент, дар асоси Низомнома дар бораи он ки аз тарафи Президент тасдиқ шудааст, ба танзим дароварда мешавад. Дастгоҳи иҷроияи Президент ва Ҳукумати Ҷумҳурии Тоҷикистон ягона мебошад, зеро ки Президенти Ҷумҳурии Тоҷикистон дар як вақт Раиси ҳукумат низ аст. Аз ин рӯ, ҳалли баъзе масъалаҳои фаъолияти дастгоҳи иҷроияи Президентро Дастури ҳукумати Ҷумҳурии Тоҷикистон ҳам ба танзим медарорад. Дастгоҳи иҷроияи Президент дар танзими нақшаҳои кории Ҳукумати Тоҷикистон мавқеи калон дорад. Пешниҳод барои дохил намудан ба нақшаи кории Ҳукумат як моҳ қабл аз оғози давраи ба нақша гирифташаванда ба дастгоҳи иҷроияи Президент пешниҳод карда мешавад. Роҳбарияти дастгоҳи иҷроияи Президент пешниҳодҳоро оид ба нақшаи корӣ ҷамъбаст ва мувофиқа намуда, тибқи тартиби муқарраргардида онро ба тасдиқи Ҳукумат пешниҳод мекунад. Шуъбаи дахлдори дастгоҳи иҷроияи Президент ба лоиҳаи қарорҳои Ҳукумати Тоҷикистон, ки ба муҳокимаи Ҳукумат ирсол мешавад, маълумотнома тайёр мекунад, ки дар он ба кадом сабаб таҳия шудани лоиҳа, кадом масъалаҳоро ҳал кардани он, ба кадом вазорату идораҳо ва ташкилоту муассисаҳо дахл доштанаш зикр карда мешавад. Лоиҳаи қарорҳои Ҳукумати Тоҷикистон бо ҳама шуъбаҳои дахлдори дастгоҳи иҷроияи Президент мувофиқа карда мешавад.
Дастгоҳи давлатӣ

Дастгоҳи давлатӣ — низоми мақомоти давлатӣ, ки фаъолияти он барои амалӣ намудани вазифа, функсия ва сиёсати давлат равона шудааст. 1. 2. Дастгоҳи давлат — давлат бо пайдоиши худ ба дастгоҳи хидматкунанда эҳтиёҷ дошта, дар ҳар як марҳилаи тараққиёташ онро тағӣир медиҳад. Дастгоҳи давлат аз мақомоти давлатӣ ва шахсони мансабдор иборат буда, ба мақсади функсияи ҳокимияти давлатиро иҷро кардан аз тарафи давлат ташкил дода мешавад. Дастгоҳи давлат маҷмуи мақомоти давлатӣ ва ашхоси мансабдор аст, ки функсияи ҳокимиятдориро амалӣ месозанд. Дастгоҳи давлатӣ воқеан дастгоҳи ҳокимият буда, воҳидҳои таркибии он аз номи давлат, ҳамчун намояндагони ҳокимият ваколатҳои ҳокимиятиро иҷро мекунанд. Дастгоҳи давлат дастгоҳи ҳокимияти давлатӣ (воҳиди таркибии ҳокимият) буда, вазифаи асосиаш амалисозии ҳокимият аст. Дастгоҳи давлатӣ дасггоҳи идоракунии сиёсӣ буда, ба танзиму идораи ҳаети сиёсии ҷомеа машғул аст, тамоюлҳои асосии сиёсати дохилӣ ва хориҷии кишварро амалӣ мекунад. Дастгоҳи давлатро асосҳои ягонаи ташкилу фаъолияти он, мақсад ва вазифаҳои ягона, манфиатҳон умумидавлатӣ ташкил медиҳанд. Дастгоҳи давлатӣ ҳам вазифаи идоракунии ҷомеа (идоракунии сиёсӣ, иқтисодӣ, иҷтимоӣ, маънавй) ва ҳам вазифаи татбиқи чораҳои маҷбурсозии давлатиро иҷро менамояд. 2 Инчунин нигаред Масалан дар Тоҷикистон чунин намудҳои Дастгоҳи давлатӣ — Дастгоҳи иҷроияи Президент, Дастгоҳи Маҷлиси Миллӣ ва диг. фаъолият мекунанд.
Дастгоҳи аккосӣ

Дастгоҳи аккосӣ (дастгоҳи аксбардорӣ, дурбини аккосӣ), фотоаппарат — асбоби оптикию механикиест барои дар фотонавор ё фотолавҳа сабт кардани тасвири ягон чиз. Фотоаппаратҳо асосан аз қисмҳои зерин иборатанд: камераи рӯшноиногузар (ҳамчун корпуси асос ва ҷои кассетаҳои фотонавор таъйин шудааст); объектив (барои офаридани тасвири оптикии объект); затвор (барои таъмин кардани муҳлати экспононӣ дар экспозисияи интихобшуда); видоискател (барои муқаррар кардани ҳудудҳои тасвири объект дар кадр ва интиҳои нуқтаи суратгирӣ); механизм барои танзими объектив. Баъзе фотоаппаратҳо фотоэкспонометр, си нхроконтракт, автопуск низ доранд.
Дастгоҳи варзишӣ

Дастгоҳи варзишӣ (аз — тарбия додан, омӯзондан, таълим додан) — дар машқҳои ҷисмонӣ истифода мешавад. Инҳо аз дастгоҳҳои оддии симпечи чандир (пужина) то дастгоҳҳои электромеханикии компютерӣ то ҳавзҳои оббозӣ иборатанд. Аксари дастгоҳи варзишӣ дорои эргометр мебошанд. Эргометр дастгоҳест барои чен кардани коре, ки шахс ҳангоми машқи варзишӣ ё санҷишҳои стресси дил ё дигар санҷишҳои тиббӣ истифода мешавад. Дастгоҳи варзишӣ метавонанд таълимӣ (шабеҳсозӣ) ё варзишӣ бошанд. Дастгоҳи варзишии омӯзишӣ Дастгоҳи варзишӣ Таҷҳизот барои иҷрои машқҳои муайяне, ки ба омӯзиши системаи дилу рагҳо, рушди қувваи мушакҳо ё ҳамоҳангсозии кори гурӯҳҳои гуногуни мушакҳо ҳангоми иҷрои ҳаракатҳои хеле мураккаб равона карда шудааст. Якчанд гурӯҳҳои асосии дастгоҳи таълимии варзишӣ мавҷуданд: Ҳамчунин нигаред Эзоҳ Адабиёт.
Дастгоҳи майкровейв

Дастгоҳи майкровейв ё тундпаз, фармавҷпаз, ё дастгоҳи майкровейв — як гунаи дастгоҳе аст, ки аз тариқи тобиши электромақнотесии резмавҷ, бо ба ҷунбиш даровардани об ва дигар молекулҳои қутбида даруни ғизо гармо эҷод мекунад ва сабаб мешавад ки ғизо дар муддати кӯтоҳе пазад. Майкровейв, тундпаз ва ё ба шакли вожаи ҳамигонишуда ва нодуруст майкрофар яке аз муҳимтарин ихтироъи бузурги қарни бист аст. Миллионҳо нафар дар саросари дунё ин василаро доранд ва ҳар рӯз аз он истифода мекунанд. Ин мақола ба таври мухтасар дар борат майкровейв ва чигунигӣ амалкарди он дар пухти ғизо тавзеҳ медиҳад. Дар солҳои ахир бо таваҷуҳ ба олудагии муҳити зист ношӣ аз фароиндаҳои олудаи санъат, истифода аз манобеъи ҷадиди энержӣ, ки ҳаддиақал олӯдагӣ ба ҳамроҳ дошта бошанд, мавриди таваҷӯҳ қарор гирифта будан. Дар ин росто тайи ду даҳаи ахир истифода аз энержии майкровейв ба унвони манбаъи гармоиш ба таври васеъи густариш ёфтааст. Таҳқиқоти анҷомшуда дар ин замина нишонгари он аст, ки истифода аз ин навъи энержӣ, зимни ин, ки олудагии муҳити зистро ба таври чашмгирӣ коҳиш медиҳад. Фарояндаҳоро тасреҳ намуда ва дар коҳиши ҳазинаҳои энержӣ низ муассир аст.
Дастгоҳсозӣ

Дастгоҳсозӣ Таърих Нигаред низ.
Дастин Малдонадо

Дастин Малдонадо Антело (марти 1990, Санта Крус Де Ла Сиэрра, Боливия) — футболбози боливиёӣ, муҳофиз.
Дастиҷерд

Дастиҷерд (ҳамчунин ба забони румӣ чун) — шаҳр ва маркази бахши Халаҷистон, Шаҳристони Қум дар Устони Қуми Эрон аст. Дар саршумории соли 2006, аҳолии он 1121 нафар, дар 351 оила буд.
Дастмол

Дастмол, салфетка — порчае аз матоъ ё маводди ғайри матоъ ба шакли росткунҷа (камтар дигар), ки дар рӯзгор ва хонавор барои пок кардани моддаҳои гуногун аз сатҳҳо ба кор бурда мешавад. Нигаред низ.
Дастмоли нам

Дастмоли нам, дастмоли тар, дастмоли мартуб — дастмолест таршуда ба маводди поккунанда, ки барои беҳдошти шахсию назофати хонагӣ ва барои як бор корбурд дорад Дастмолҳои нам ба далели корбурдӣ ва дар дастрас будан, ҳамчунин ба далели бӯи хуб ва латофате, ки доранд мавриди алоқаи бисёре аз афрод ба хусус бонувон ва модарони ҷавон ҳастанд.
Дасти Рост (пирях)

Дасти Рост (қаблан Дӯстироз) — номи пирях дар ноҳияи Ванҷи Вилояти мухтори кӯҳистони Бадахшони Ҷумҳурии Тоҷикистон мебошад. Аз нигоҳи сохт мураккаб буда, аз ҷузъҳои дӯст – исм, бандаки изофии -и ва роз – исм таркиб ёфтааст.. низ.
Дасторбош

Дасторбош, зарпоша — гиёҳест бисёрсола. Бӯи хос дорад. Пояаш (як ё чандто) рост, сахти қиррадор, бешох; аз 30 то 140 см қад мекашад. Баргаш дарозрӯя, дандонадор. Гулаш зард, моҳҳои июн — август мешукуфад. Дар канори ҷангалзор, байни буттаҳо, соҳили рӯду дарёҳо, қад — қади ҷӯйборҳо, ҷойҳои соя, марғзор, нишебиҳои санглох ва регзор мерӯяд. Корбурдҳои пизишкӣ Бо мақсади табобат аз сабадакҳои гули дасторбош истифода мекунанд. Онро ғундошта дар ҷои соя мехушконанд. То 3 сол нигоҳ доштан мумкин аст. Табибони халқӣ нақеъ ё ҷӯшоби барг ва "сабадаки" гулдори зарпошаро барои табобати дарди санги талхадон ва зардпарвин тавсия медиҳанд. Чойи гулу барги он ҳангоми бемориҳои меъдаю рӯда, дилзанӣ, асабият, саръ, ҳорӣ, ниқрис, иллатҳои ҷигару гурда, сили шуш, обхӯра, бавосир ва чун давои киҷҷакуш, арақрон, дарунбанд истифода мешавад. Бо ҷӯшоби гули дасторбош барои рафъи сабӯсак сарро мешӯянд. Дар амалияи тибби муосир низ нақеъи гули дасторбош ё ҷӯшоби онро чун давои киҷҷарон кор мефармоянд. Махсусан ҳангоми аскаридоз (якчумчагӣ 3 маротиба дар як рӯз) самарабахш аст. Бо нақеъи гули он захми меъда ва рӯдаи дувоздаҳангуштаро табобат мекунанд. Хокаи гули дасторбош барои муолиҷаи газаки меъда тавсия шудааст. Доруи "Танатсин", ки аз хӯшагули дасторбош тайёр карда шудааст, давои дарди санги талхадон мебошад.
Дастпона

Дастпона — ороиш барои даст буда, шаклҳои гуногун дорад. Даспонаи донадор ё гандумак як намуди онро мегӯяд, ки то охирҳои садаи арӯсон ва занони ҳисорӣ истифода бурданд. Ин дастпона ҷои маҳкам намудан дошт. Сӯзане, ки маҳкам мекунад, бо занҷир ба дастпона пайваст буда, бо марҷон оро дода мешуд. Дастпонаҳоро аз нуқра месохтанд ва бо сангҳои фирӯза дастаашон ба монанди сари мор ороиш медоданд. Барои духтарони хурдсол ва барои арӯсон дастпонаҳо аз пончаҳо ва муҳраҳои чашмӣ месохтанд. Ин пончаҳо аз фулузи нуқра курашакл сохта шуда, дастаи риштагузаронӣ дошт. 1 Адабиёт Умарова З. История исследований ювелирного искусства таджиков Очерки истории и теории культуры таджикского народа. — Душанбе. — С.
Дастовардҳои селексионӣ

Дастовардҳои селексионӣ — навъи наботот ва ё ҳайвоноти хонагӣ, ки бо роҳи интихоби сунъӣ ба даст оварда мешавад. Дар Ҷумҳурии Тоҷикистон Қонун "Дар бораи дастовардҳои селексионии зироатҳо аз 4 ноябри соли 1995 қабул карда шудааст. Меъёрҳои қонуни номбаршуда танҳо ба фаъолияти селексионӣ дар соҳаи зироаткорӣ татбиқ карда мешаванд. Навъи зироат бо нишонаҳое муайян карда мешавад, ки ин гурӯҳи зироатҳоро аз зироатҳои ботаникӣ бо яке аз нишонаҳо фарқ мекунонад. Дастоварди селексионӣ бояд чунин нишонаҳоро доро бошад: Дастоварди селексионӣ танҳо объекти моликияти зеҳнӣ набуда, балки предмете мебошад, ки воқеан вуҷуд дорад. Ба ин сифат дастоварди селексионӣ ба сифати объекти ҳуқуқи моликияти хусусӣ ё давлатӣ баромад карда метавонад. Тартиби бақайдгирии дастоварди селексионӣ бо моддаи 10 Қонун пешбинӣ шудааст. Муаллиф дар асоси шартномаи литсензионӣ ҳуқуқи истифодабарии дастоварди селексиониро бо музд ё бемузд ба шахси дигар дода метавонад. Захираи давлатии озуқа дар Ҷумҳурии Тоҷикистон барои қонеъ гардонидани талаботи мардуми кишвар ба роҳ монда шудааст. Дар гузариш ба муносибатҳои бозаргонӣ низоми дурусти ташаккул ва ғункунии захираҳои озуқавории давлатӣ ҳамчун як фишанги таъсиррасонии бозор интихоб гардидааст. Ташаккулёбни захираҳои давлатии озуқа тавассутн низоми контрактатсия ба амал бароварда мешавад, ки мавҷудияти сохтори махсуси танзнмку нанда ва таҳлилкунандаи инкишофи муносибатҳои бозаргониро тақозо менамояд. Танзими давлатии ин самт бо фишангҳои иқтнсодӣ, аз қабили хариди давлатии маҳсулоти кишоварзӣ ба фондҳои захираи озуқаи давлатӣ, амалиётҳои давлатии гарав бо маҳсулоти асосии кишоварзӣ, усулҳои муқаррар намудани нархҳои кафолатнок, нархҳои хариди давлат ва ғайра амалӣ карда мешавад. Дар ин самт танзнми давлатии муносибатҳои шартномавиро низ қайд кардан лозим аст. Давлат шартномаҳои намунавиро оид ба харид, маҳсулотсупории маҳсулоти кишоварзӣ, гарави он, иҷрои маҳсулоти озуқа ба фондҳо ва захираҳои марказӣ ва маҳаллии давлатӣ тасдиқ мекунад.. низ.
Дастурамал

Дастурамал — калимаи арабӣ буда, маънояш раҳнамо, нишондод, тарз, тариқ, қоида, расм, одат мебошад. Дар зери мафҳуми дастуруламал маъмулан қоидаю тарзи танзими фаъолияти мақомоти давлатӣ, созмонҳои тиҷоратию ғайритиҷоратӣ фаҳмида мешавад. Дастуруламал тартиби бурдани ҷаласаҳо, маҷлисҳо, семинарҳо, конфронсҳо, анҷуманҳо ва ғайраро низ муқаррар мекунад. Дар баъзе мавридҳо дастуруламал ба сифати номи санади конгрессҳои байналмилалӣ мавриди истифода қарор мегирад. 1 Дар Тоҷикистон оид ба тарзи танзими фаъолияти мақомоти олии қонунгузор ва иҷроияи Ҷумҳурӣ чунин дастурамалҳо қабул шудаанд: Нигаред низ Ҳуқуқ Эзоҳ Адабиёт Дастурамал Ғ — Дироя. — Д.: СИЭМТ, 2016. — С. 362. — (Энсиклопедияи Миллии Тоҷик: тахм. 25 ҷ. сармуҳаррир Н. Амиршоҳӣ —2023, ҷ. 5). — 978-99947-33-67-5.
Дастур (регламент)

Дастур (регламент) - маҷмӯи меъёрҳои ҳуқуқие, ки тартиби корҳои муайянро азтарафи мақомоти намояндагии ҳокимияти давлатӣ, мақомоти он ва шахсони мансабдори онҳо ба танзим медарорад.. низ.
Дастпӯшакҳои тиббӣ

Дастпӯшакҳои тиббӣ — дастпӯшакҳои муҳофизатии якдафъаина мебошанд. Дастпӯшакҳои тиббии якдафъаина, масалан, дар корҳои тиббӣ барои пешгирии ифлосшавии дасти табиб ва муҳофизат кардани онҳо аз микробҳои бемор истифода мешаванд. Онҳо тавассути маҳдуд кардани таъсири беморон ба моддаҳои сироятӣ ба муҳити беморхона бехатариро таъмин мекунанд. Дастпӯшакҳои муҳофизатии якдафъаина барои амалиёте истифода мешаванд, ки нуфузи пӯст ё луобпардаро талаб намекунанд. Чунин дастпӯшҳоро, масалан, барои пешоб ва ҳоҷат, таҳқиқи меъда, идоракунии клизма ва табобати захми фишор истифода мебаранд. Дастпӯшакҳои стерилии якдафъаина, ки онро дастпӯшакҳои ҷарроҳӣ меноманд, барои муҳофизати бемор аз сироятҳо, масалан ҳангоми ҷарроҳӣ ва дӯхтани захм истифода мешаванд. Часпиши сатҳи пайвастшавиро аз рӯи дараҷаи хлорнокӣ ё хусусиятҳои болопӯш назорат кардан мумкин аст. Дастпӯшакҳо ҳангоми истифодабари зиёд хидмат намекунанд..
Дастурамали мансабӣ

Дастурамали мансабӣ - санаде, ки номгӯи мансаби давлатӣ, талаботи тахассусии мушаххас нисбат ба ишғолкунандагони мансаби мазкур, уҳдадориҳои мансабӣ, ҳуқуқ ва масъулияти хизматчии давлатиро пешбинӣ мекунад. 1. Нигаред.
Дастпӯшак

Дастпӯшак ин як намуди либос мебошад. Дастпӯшакро барои дастон дар зимистон барои аз сардӣ нигоҳ доштан мепушанд. Дастпушак барои ҳар панҷаҳо ва дастпушак барои умуан барои даст. Дастпӯшакро дар варзиш ва кор дар боғу корхонаҳо истифода мебаранд. Нигаред.
Дастур-ун-нағам

"Дастур-ун-нағам" аст. Бинобар ба тавсифи муқаддимаи рисолаи "Дастур" аз таълифоти омӯзишӣ дар иртибот ба фарогирии таркиботи назарию амалии мусиқии ҳиндӣ ва аҷамӣ буда, дар ҷараёни нигориш муаллиф баробари истифодаи васеи манобеи хаттии мусиқӣ, инчунин бо устодони созу овоз дар ҳамкории эҷодӣ буда, аз сознавозон бисёр сирҳои ниҳонии иҷроиро омӯхта, дар рисола хулоса намудааст. Сохт ва тартиби баррасии масоили мусиқӣ дар "Дастур" Ҳам анъанавӣ буда, он аз Муқаддима ва чор боб (фасл) таркиб ёфта, дар оғоз (муқаддима) тафсири мусиқӣ, ҳадафи таълифи "Дастур" зикр ёфтаанд. Мусанниф дар Муқаддима номи рисола "Дастур-ун-нағам дар танбӯрнавозӣ" тавзеҳ дода, собит менамояд, ки аз муҳимтарин таълиф дар санъати мусиқист. Боби аввал "Дар зикри сура (амал, иҷрою танини савт) ва мақоми сураҳо" ном дошта, равиши танзими пардаҳои созҳои мусиқӣ, ҷӯру навои онҳо, усули садодиҳӣ дар ҷараёни навозиш, тарзи эҷоди овозҳо, садоҳои мусиқӣ дар созҳо (танбӯри сетор ва ғайра) баҳс намуда, бештар моҳияти амалӣ доранд. Муаллиф дар боби дуввум "Дастур", "Дар зикри рогҳо ва рогниҳо ва мисоли онҳо"тафсири қаторовозҳои рогу рогниҳо, назари сознавозон ва равиши эҷоди қаторовозҳои таркиботи рогу рогниҳо бештар баррасӣ шудаанд ва моҳияти таълимӣ ҳам нуктаҳои ҷолибе меорад. Боби чаҳорум "Дар навохтани ҳар кадом аз рогҳо ва рогниҳо дар танбӯр" ном дошта, нигорандаи рисола бештар ба усул, равишҳои иҷроии рогу рогниҳо дар танбӯри ҳиндӣ таваҷҷуҳ намуда, назари устодони мусиқиро хулоса кардааст. "Дастур" Агарчанде ҳаҷман хурд ва усулан моҳияти дастурӣ, омӯзиши асосҳои ибтидоии навохтани рогу рогниҳо, лек чун аз сарчашмаҳои нодири хаттӣ роҷеъ ба тафаккури иҷроии созҳо дар ҳавзаҳои фарҳангии ҳинд аст. Адабиёт Нигаред низ.
Дастуру-л-илоҷ

"Дастур-ул-илоҷ" — асари табиб ва нависандаи машҳур Султоналӣ Табиби Хуросонӣ. Таърих Алии Хуросонӣ ин асарро дар даврони ҳукумати Абӯмансур Кучкончихон маъруф ба Кучумхон (вафоташ 936 ҳ.қ.) мансуб медонад, ки бо дастури писари ӯ Абӯлғозӣ Султон Абӯсаид Баҳодурхон пас аз чиҳил соли мутолиа дар илми тиб, соли 933 ҳиҷрии қамарӣ мутобиқ ба соли 1526 мелодӣ ба риштаи таҳрир даровардааст. Ин асар соли 1874 мелодӣ аз тарафи Муҳаммад Азиз валади Мулло Ниёз Муҳаммади Истаравшанӣ дар шаҳри Хуқанд нусхабардорӣ шудааст. Мундариҷа "Дастур-ул-илоҷ" аз муқаддима ва ду мақола иборат мебошад. Муқаддимаи китоб дар бораи ҳифзи саломатӣ ва баён дар тиб, саломативу беморӣ, нукоте дар бораи андомҳои басит, маркаби қувваҳо, набз, танаффус, бавл, арақ (-и бадан), тавлиду марг, даврони буҳрон ва ғайра сухан меравад. Мақолаи аввал оид ба бемориҳои махсус ба узви муайян дар 25 боб ва ҳар боб муфассал дар чанд фасл ва ҳар фасл бар чанд навъ мебошад. Мақолаи дуввум бошад оид ба бемориҳои ғайри муайян ба узви муштамил дар 8 боб ва ҳар боб бар чанд навъ мебошад. Ҳамчунин муаллиф дар хутбаи оғози ин ду мақола бо табъи адибона ва истифода аз истилоҳоти тиббӣ насри забониро иншо менамояд, ки намояндаи адабиёти тиб буда, худ нишонгари он аст, ки ин табибони ҳаким на танҳо табиб балки ҳакимони адаб ҳам буданд. Ин ҳунаре, ки дар аксари матнҳои нусхаи хаттии тиббӣ вуҷуд дорад, мушахаси имтиёзи дигаре аз тибби қадим аст. Бояд зикр намуд, ки ҳунари нависандагӣ ва ҷаҳоншиносии ин табибони ҳаким дар пуштибонии илмӣ, фалсафӣ ва ақлонӣ буда, низоми хилқатро як маҷмӯа ва манзумаи куллӣ ва ваҳдонӣ медонанд. Асари мазкуре, ки дар фонди шуъбаи дастхатҳои Шарқ ва китобҳои нодир нигоҳ дошта мешавад, комил буда, аз 340 саҳифа иборат мебошад. Дарозии ин китоб 52 см ва бараш 30 см мебошад, ки дар ҳар варақ 25 сатрӣ навишта шудааст. 1 Донистаниҳо Асари "Дастур-ул-илоҷ", табиб ва нависандаи машҳур Султон Алии Хуросонӣ дар Китобхонаи миллии Тоҷикистон маҳфуз аст.
Дастури Маҷлиси миллӣ

Дастури Маҷлиси миллӣ – чунин ҳуҷҷати ҳуқуқие мебошад, ки аз тарафи раиси Маҷлиси миллӣ, кумитаю комиссияҳо, аъзои Маҷлиси миллӣ ва дастгоҳи он ба амал бароварда мешавад. Дастури Маҷлиси миллӣ, ки 10 ноябри соли 2000 аз тарафи Маҷлиси миллии Маҷлиси Олии Ҷумҳурин Тоҷикистон қабул шудааст, корҳои зеринро пешбинӣ менамояд: Нигаред низ.
Дастури ҷаласаҳои Маҷлиси Миллӣ ва Маҷлиси Намояндагони МО Ҷумҳурии Тоҷикистон

Дастури ҷаласаҳои якҷояи Маҷлиси Миллӣ ва Маҷлиси Намояндагони Маҷлиси Олии Ҷумҳурии Тоҷикистон - санади меъёрию ҳуқуқиест, ки тартиби гузаронидани ҷаласаҳои якҷояи ҳар ду маҷлисро танзим мекунад. Аз ҷумла: Нигаред низ.
Дастури Қазвинӣ

Мир Рафеъ Дастури Қазвинӣ — шоир и форсизабони Зиндагинома Дар Қазвин ба камол расида, дар таҳсили илми ҳикмат хеле кӯшидааст. Дастури Қазвинӣ ҳамчун рубоисаро машҳур гашт. Ба Ҳинд рафта дар хидмати Осафхон — Ҷаъфари Қазвинӣ буд. Сархуш дар тазкираи "Каламоту-ш-шуаро" аз ӯ чун суханвари нуктасанҷ ёд кардааст. Ин рубоиёт аз ӯст: Эй дарди туам қарин, қаринро чӣ кунам, Дин пардаи рӯйи туст, динро чӣ кунам, З-андешаи ғайри ту тиҳӣ созам дил, Фикри ту ҳиҷоби туст, инро чӣ кунам? Аз баҳри шуҳуди акси он бадри мунир, К-аз вай шуда нури дилбарӣ оламгир, Олам ҳама оинаву инсон дар вай, Ҷомест зи оина шуда акспазир. Ончи тақдир аст, аз тадбир напзирад халал, Сарнавишт он нест, к-аш битвон дигар аз сар навишт.
Дастури Ҳукумати Ҷумҳурии Тоҷикистон

Дастури Ҳукумати Ҷумҳурии Тоҷикистон — маҷмӯи меъёрҳои ҳуқуқие, ки тарзи ташкили фаъолияти ҳукумат, тартиби ворид намуданн масъалаҳо ба баррасии ҳукумат, тайер кардан ва гузаронидани Маҷлисҳои ҳукумат, барасмиятдарорӣ, фиристодан, нашр намудан ва эътибор пайдо кардани санадҳои ҳукумат, ташкил намудани комиссияҳо ва гурӯҳҳои кории ҳукумат, назорати иҷрои санадҳои қабулкардаи ҳукумат аз болои фаъолияти вазоратҳо, кумитаҳои давлатӣ, идораҳо ва ҳокимияти иҷроия дар маҳалҳоро ба танзим медарорад.. низ.
Дастуру-л-атиббо

"Дастуру-л-атиббо" — асари Муҳаммадқосими Фаришта, ки ба забони форсӣ таълиф шудааст. Китоб аз муқаддима ва се боб иборат аст. Як нусха аз дастнависи он дар ҳаҷми 134 варақ дар Захираи дастнависҳои шарқии АИ ҶТ зери рақами 1308 маҳфуз мебошад.